بھاری صنعتوں کی وزارت
ڈاکٹرمہندر ناتھ پانڈے کا کہنا ہے کہ آزاد ڈائریکٹرز،مثبت نظریہ لاتے ہیں اور متعلقہ فریقوں ،خاص طورسے اقلیتی فریقوں کے مفادات کی حفاظت کرتے ہیں
ڈاکٹر پانڈے نے سی پی ایس ایز سے اپیل کی کہ وہ عزت مآب وزیر اعظم کے آتم نربھربھارت کے وژن کے مطابق مقامی بنانے کی جانب باقاعدہ طورپر کام کریں اور ملک کو عالمی مینوفیکچرنگ مرکز بننے میں مدد کریں
تمام سی پی ایس ایز کا منتر ہے ‘‘ کارکردگی ،اصلاح اورتبدیلی’’
کارپوریٹ حکمرانی کے بارے میں ڈائریکٹروں کی میٹنگ کا انعقاد
بھاری صنعتوں کی وزارت کے مرکزی وزیر ڈاکٹر مہندر ناتھ پانڈے نے کہا ہے کہ آزاد ڈائریکٹر ز مثبت نظریہ لاتے ہیں اور متعلقہ فریقوں ،خاص طور سے اقلیتی فریقوں کے مفادات کی حفاظت کرتے ہیں۔آج یہاں وگیان بھون میں بھاری صنعتوں کی وزارت  کی طرف سے منعقدہ کارپوریٹ حکمرانی کے موضوع پر ڈائریکٹروں کی میٹنگ سے خطاب کرتے ہوئے ڈاکٹر پانڈے نے کہا کہ آزاد ڈائریکٹر ز سی پی ایس ایز میں کارپوریٹ حکمرانی کو یقینی بنانے کے لئے بہت اہم عناصر ہیں۔اس لئے کہ وہ حکمت عملی ، کارکردگی اورخطرات کے انتظام کے مسائل پر بورڈ کو آزادانہ فیصلےدیتے ہیں۔
انہوں نے مزیدکہا کہ چونکہ حکومت سی پی ایس ایز کی بڑی حصہ دار ہے ،اس لئے اس کی کلیدی ذمہ داریوں میں سے ایک سی پی ایس ایز کی مستقل طورپر کارکردگی کا جائزہ لینا ہے تاکہ بنیادی اہداف ، جس کے لئے وہ بنائی گئی ہے کی تکمیل کی جانب اس کی اثر انگیزی کا اندازہ لگاجاسکے ۔ کارکردگی کے اندازہ لگانے کا نظام ،یعنی یادداشت مفاہمت  اندازہ نظام ایک کمپنی کی کارکردگی کی عکاسی کرتا ہے۔
انہوں نے کہا کہ یادداشت مفاہمت  سی پی ایس ای کے مالک کے طورپر حکومت اور سی پی ایس ای کے مینجمنٹ کے درمیان ایک قابل مذاکرہ دستاویز ہے۔یادداشت مفاہمیت اندازہ نظام نے سی پی ایس ایز کو اس لائق بنایا ہے کہ وہ نتائج کے حصول پر توجہ مرکوز کرسکے ۔گورنمنٹ کے ترجیحی پروگرام جیسے کہ جے ای ایم ، ایم ایس ایم ای شعبہ وغیرہ سے حصولیابی کو بھی حالیہ دنوں میں یادداشت مفاہمت میں شامل کرلیا گیا ہے۔
ڈاکٹر پانڈے نے مزید کہا کہ بہت سے سی پی ایس ایز کو مقابلہ جاتی حالات کی وجہ سے چنوتی بھرے اوقات کا سامنا ہے۔لہٰذا یہ بڑا مناسب وقت ہے کہ کمپنیوں کی ترقی کے لئے اس طرح کے چیلنجز کو مواقع میں بدلا جائے ۔انہوں نے کچھ دوسرے کلیدی نکات پر زور دیا جو، ان اہداف کو حاصل کرنے میں مددگار ثات ہوسکتے ہیں۔
- تمام پروجیکٹوں کا بروقت پورا کیا جاناانتہائی اہم ہے تاکہ بروقت محصولات کی پیداواری شروع ہوسکے اور لاگت سے تجاوز کو بچایا جاسکے ۔
- سی پی ایس ایز کو عزت مآب وزیر اعظم کے آتم نربھر بھارت کے وژن کے مطابق مقامی بنانے کی جانب باقاعدہ طورپر کام کرنا چاہئے اور ملک کو ایک عالمی مینوفیکچرنگ مرکز بننے میں مددکرنی چاہئے ۔انہوں نے تما م سی پی ایس ایز کے لئے وزیراعظم کے منتر ‘‘ کارکردگی ، اصلاح اورتبدیلی ’’ کا اعادہ کیا۔
- آزادی کا امرت مہوتسو کی تقریبات کے حصے کے طورپر بھاری صنعتوں کی وزارت نے سی پی ایس ایز اور خودمختار باڈیوں کی شراکت سے کئی پروگرامس اور سرگرمیوں کی منصوبہ سازی کی ہے ،جس میں اختراع ، مینوفیکچرنگ امتیاز ،آتم نربھر بھارت ، ماحول اور پائیداری ، سووچھ بھارت ، سووستھ بھارت ، جدوجہد آزادی کے گمنام ہیروٰز وغیرہ کے میدانوں میں ایکشنز @ 75 ، حصولیابیاں @ 75 ، افکار @ 75شامل ہیں۔انہوں نے تمام سی پی ایس ایز کے ڈائریکٹروں سے اپیل کی کہ وہ ان سرگرمیوںکو خاطر خواہ اہمیت کے ساتھ منائیں۔
تقریب کے دوران بھاری صنعتوں کی وزارت کے تحت مندرجہ ذیل سی پی ایس ایز کے سی ایم ڈیز نے ‘ یادداشت مفاہمت ، کارکردگی اور آگے کا راستہ ’ پر اپنے پریذینٹیشن پیش کئے اور اس کے بعد آزاد ڈائریکٹروں کے ساتھ بحث ومباحثہ اور سوالات وجوابات ہوئے ۔
- بھارت ہیوی الیکٹریکلز لمٹیڈ 
- برج اینڈ روف سی او . لمٹیڈ 
- انجنئیرنگ پروجیکٹس  لمٹیڈ 
- بریتھ ویٹ برن اینڈ جیسوپ کانسٹرکشن سی او . لمٹیڈ ۔
- اینڈریو یول اینڈ سی او . لمٹیڈ  ۔
- ہیوی انجنئیرنگ کارپوریشن لمٹیڈ  ۔
- سیمنٹ کارپوریشن آف انڈیا لمٹیڈ  ۔
- ایچ ایم ٹی لمٹیڈ 
- ایچ ایم ٹی  لمٹیڈ ۔
- ایچ ایم ٹی مشین ٹولز لمٹیڈ ۔
- ہندوستان سالٹ لمٹیڈ  ۔
- سانبھر سالٹ لمٹیڈ  ۔
- راجستھان الیکٹرانکس اینڈ انسٹرومنٹس لمٹیڈ ۔
- انسٹرومنٹیشن لمٹیڈ  ۔
- این ای پی اے لمٹیڈ ۔